alexandrainst/scandi-wiki huggingface dataset:
Generaldirektoratet for sysselsetting, sosialpolitikk og inkludering

Generaldirektoratet for sysselsetting, sosialpolitikk og inkludering (engelsk: Directorate-General for Employment, Social Affairs and Inclusion), tidligere «Generaldirektoratet for sysselsetting, sosialpolitikk og likestilling» (engelsk: Directorate-General for Employment, Social Affairs and Equal Opportunities) er et generaldirektorat i Europakommisjonen.

Det består av ni direktorater, betegnet som direktorat A til direktorat I.

Eksterne lenker 
 EU: Employment, Social Affairs & Inclusion

Europakommisjonen
Sysselsetting
Tony Tan Keng Yam

{{Infoboks politiker
| navn = Tony Tan Keng Yam
| navn2 = 陈庆炎
| bilde =Tony Tan 20110623.jpg
| født = 
| fsted = Singapore
| ektefelle = Mary Chee Bee Kiang
| beskjeftigelse = Bankmann og politiker
| parti = People's Action Party (til 2011)
| verv = 7. president i Singapore
| periode = 2011–2017
| forgjenger = S. R. Nathan
}}Tony Tan Keng Yam''' (født 7. februar 1940 i Singapore) er en singaporsk matematiker, bankmann og politiker. Han var president i Singapore fra 2011 til 2017.

Tan studerte fysikk ved University of Singapore og fortsatte deretter sine fysikkstudier med mastergrad fra Massachusetts Institute of Technology i USA. Han tok doktorgrad i anvendt matematikk ved University of Adelaide i Australia. Deretter ble han i 1967 ansatt ved matematisk institutt ved University of Singapore. I 1969 forlot han universitetet til fordel for det private næringsliv. Han begynte i Overseas-Chinese Banking Corporation (OCBC) og ble til sist direktør i denne banken. 

I 1979 gikk Tan inn i politikken og ble valgt til parlamentet for People's Action Party (PAP), det dominerende partiet i Singapore. En rekke ministerposter fulgte. I 1980 ble han undervisningsminister, året deretter handels- og industriminister. Fra 1980 til 1981 var han samtidig også den første visekansler for National University of Singapore. Han ble i 1983  finansminister i tillegg til handels- og industriminister. Tan ble i 1985 igjen undervisningsminister, en post han besatte til 1991, da han gikk tilbake til banknæringen som direktør i Overseas-Chinese Banking Corporation. I 1995 kom han tilbake til regjeringen, og ble visestatsminister og forsvarsminister (fra 2003 kalt minister for sikkerhet og forsvar).

I 2005 gikk han igjen ut av politikken og gikk inn i ledelsen for Government of Singapore Investment Corporation. Samtidig ble han leder for National Research Foundation og direktør for Singapore Press Holdings. Han trakk seg fra disse posisjonene for å stille ved presidentvalget i august 2011. Tan gikk også ut av PAP og stilte ved valget som uavhengig kandidat. Han ble likevel ansett som PAPs foretrukne kandidat til presidentvervet. Tan vant valget med knapp margin. Han fikk 35,19 % av stemmene mot 34,85 % for den nærmeste rivalen Tan Cheng Bock. Den 1. september 2011 ble han innsatt som Singapores sjuende president. Han satt som president til 31. august 2017.

Referanser

Eksterne lenker 
 Biography of the President, fra Singapores presidentembete

Singapores presidenter
Personer etter føde- eller oppvekststed i Singapore
Fødsler i 1940
Psyche (psykoanalytisk tidsskrift)

PSYCHE: Zeitschrift für Psychoanalyse und ihre Anwendungen er et tysk tidsskrift for psykoanalyse som utkommer én gang i måneden.

Tidsskriftet ble grunnlagt i 1947 av Alexander Mitscherlich, Felix Schottlaender og Hans Kunz under tittelen Psyche. Ein Jahrbuch für die Tiefenpsychologie und Menschenkunde in Forschung und Praxis. I 1956 ble tittelen endret til Zeitschrift für psychologische und medizinische Menschenkunde. I 1966 ble undertittelen für Psychoanalyse und ihre Anwendungen lagt til.

PSYCHE ble opprinnelig utgitt av Lambert Schneider i Heidelberg. Fra 1951 utkom det ved Ernst Klett Verlag. Klett-Cotta Verlag begynte å gi ut tidsskriftet i 1978. Hvert år blir det publisert 10 månedlige numre og et dobbeltnummer (september/oktober). Efter forlagets egne tall skal tidsskriftet bli solgt i  eksemplarer (2008). Per 2009 er Werner Bohleber redaktør; medredaktører er Christa Rohde-Dachser og Rolf-Peter Warsitz.

Eksterne lenker
 PSYCHE online

Vitenskapelige tidsskrifter
Tyske tidsskrifter
Publikasjoner etablert i 1947
Vitenskap i 1947
1947 i Tyskland
Steinane

Steinane, også kalt Humlesekken, er et fredet kulturminne på gården Helgerød sør på Tjøme i Færder kommune. Kulturminnet er et bolighus, i dag i bruk som fritidsbolig. Hustypen er ei såkalt steinstue, en hustype som i Norge er beskrevet som spesiell for Tjøme, introdusert av fattige innvandrere fra Sverige midt på 1800-tallet.

Steinstuas yttervegger er konstruert som en dobbel mur, stein utvendig og innvendig, med mold til isolasjon mellom. Over stuerommet var det trebjelker med et loft over. Gavlene var oppført med tømmermannspanel. Huset kunne være tekket med torv eller takpanner av tegl.

Steinane ligger på et nes øst for Verdens Ende, nær sjøen, og er bygd som et fiskerhjem på 1850-tallet.

Bygningene på Steinane består av steinstua og et atelier, oppført av Jean Heiberg som var eier en periode. Etter år 2010 er oppført enda et nytt anneks.

Steinstua på Steinane ble fredet av Riksantikvaren allerede i 1923, etter at den nye loven om bygningsfredning ble vedtatt i 1920. På forhånd ble all eldre bebyggelse på Tjøme vurdert av Anders Bugge i forhold til vern og fredning i artikkelen "Byggeskik på Tjømø", publisert i Tjømeboka. Artikkelen inneholder et avsnitt om steinstuene på Tjøme.

Referanser

Litteratur
Anders Bugge: Byggeskik [på Tjømø]. Kap. i Lorens Berg: Tjømø – en bygdebok.

Eksterne lenker 
 

Byggverk i Færder
Fredete byggverk i Vestfold og Telemark
Fredet i 1923
Kulturminner i Færder
Tjøme
Pont au Double

Pont au Double er en bro over Seinen i Paris, Frankrike. Broen forbinder 4. og 5. arrondissement i Paris, fra Île de la Cité til quai de Montebello. 

Broen ligger i nærheten av metrostasjonene Cité, Maubert Mutualité og Cluny la Sorbonne.

Broens plasseringen ved Seinen:

Historie 
I 1515 ble  Frans I spurt om å få bygget en bro over den smale delen av Seinen for å kunne frakte pasienter til Hôtel-Dieu sykehuset på Île de la Cité. Byggingen begynte i 1626, og i 1634 var de to breddene knyttet sammen.

Pont au Double har fått navnet etter avgiftsbeløpet som ble innkrevet, en "double" denier. Avgiftene ble brukt til å betale byggingen av broen.

I 1709 brøt broen sammen. Den ble gjenoppbygget og ble stående til 1847. I 1883 ble Pont au Double erstattet av en buet støpejernsbro.

Eksterne lenker
 Ville de Paris' nettside (fransk)
 Structurae (fransk)
 Satellittbilde fra Google Map

Double
4. arrondissement i Paris
5. arrondissement i Paris
1883 i Frankrike
Broer i Paris
Emmanuel Bénézit

Emmanuel Bénézit (født 1854 på Jersey, død 1920 i Paris) var en fransk kunsthistoriker.

Han er særlig kjent for å ha forfattet kunstnerleksikonet Dictionnaire critique et documentaire des peintres, sculpteurs, dessinateurs et graveurs, som var inspirert av Felix Beckers Allgemeines Lexikon der bildenden Künstler. Efter Bénézits død overtok Edmond-Henri Zeiger-Viallet (1895–1994) arbeidet med leksikonet, som publiserte det siste bindet av den første utgaven i 1923. Bénézits leksikon har siden blitt utgitt i nye utgaver, den seneste i 2006.

Referanser

Kilder 
 Bazin, Germain. Histoire de l'histoire de l'art; de Vasari à nos jours. Paris: Albin Michel, 1986, s. 378.
 «Bénézit, Emmanuel», Dictionary of Art Historians, lest 2. november 2011.

Franske kunsthistorikere
Personer fra Jersey
Fødsler i 1854
Dødsfall i 1920
Eirik Schulze

Eirik Wilberg Schulze (født 7. januar 1993) er en norsk fotballspiller som spiller for Idrettsklubben Start.

Han kom fra Viking FK. Han har tidligere erfaring fra FK Mandalskameratene.

Sesongen 2020 ble han Starts toppscorer med 9 mål.

Oppvekst 
Schulze vokste opp i Mandal, fra han var 3 år til høsten 2011 spilte han aktivt i Mandalskameratene. Han fikk sin første kamp i eliteserien i 2011.

Referanser

Eksterne lenker 
 

Personer fra Mandal kommune
Norske fotballspillere
Fotballspillere for FK Mandalskameratene
Fotballspillere for Viking FK
Fotballspillere for Strømmen IF
Fotballspillere for Sandnes Ulf
Fotballspillere for Sogndal Fotball
Fotballspillere for Idrettsklubben Start
Thieme-Becker

Thieme-Becker er den mest brukte forkortelsen på det tysksproglige kunstnerleksikonet med tittelen Allgemeines Lexikon der Bildenden Künstler von der Antike bis zur Gegenwart. Leksikonet ble startet av Ulrich Thieme og Felix Becker, og efterhvert utvidet med Hans Vollmers Allgemeines Lexikon der bildenden Künstler des XX. Jahrhunderts.

Thieme-Becker 
Thieme-Becker utkom i 37 bind mellom 1907 og 1950; først ved Wilhelm Engelmanns forlag, derefter ved E. A. Seemann i Leipzig. Leksikonet omfatter  kunstnerbiografier som har blitt skrevet av om lag 400 kunsthistorikere. Oppføringene inneholder informasjon om kunstnernes bakgrunn, utdannelse, arbeid, hovedverk og utstillinger. Henvisninger til videre lesning er også inkludert.

Historie 
Sammen med Felix Becker begynte Ulrich Thieme i 1898 med forarbeidene til leksikonet. De fikk ingen statlig eller akademisk finansiell støtte, antakelig fordi Thieme ønsket å finansiere leksikonet ut av egen lomme. Den opprinnelige planen var å gi ut et 20-binds verk i løpet av tolv år, som kunne presentere de nyeste kunstnerspirene på en «rask, troverdig og oversiktlig» måte.

I 1907 utkom det første bindet (Aa – Antonio de Miraguel). Efter det fjerde bindet (1910) trakk Felix Becker seg tilbake på grunn av sykdom. I 1911 begynte Seemann Verlag å gi ut leksikonet. Thieme redigerte alene bind 5 (1911, Brewer –) til bind 13 (1920, – Gibus). Vanskelighetene som oppsto under første verdenskrig, nevner han i forordet til bind 13. Thieme døde 1922, hvorpå Fred C. Willis midlertidig tok over som redaktør. Han ga ut bindene 14 og 15. I 1923 ble Hans Vollmer redaktør for leksikonet. Han hadde arbeidet i leksikonets redaksjon siden første bind (1907), og forble redaktør frem til leksikonets siste bind (37) i 1950.

Vollmer 
Thieme-Becker ble på 1950-tallet utvidet med Hans Vollmers Allgemeines Lexikon der bildenden Künstler des XX. Jahrhunderts, som utkom i seks bind fra 1953 til 1962 på forlaget E. A. Seemann i Leipzig. 

Både Thieme-Becker og Vollmer finnes i en studieutgave utgitt av Deutscher Taschenbuch Verlag (dtv) i 1992. Våren 2008 gav forlaget E. A. Seemann ut et ikke-utvidet opplag av de eldre Thieme-Becker-Vollmer-utgavene (tilsammen 43 bind, 1907–1962) på DVD, med rundt  kunstnerbiografier.

Litteratur 
 George, Magdalena (red.). Festschrift Hans Vollmer. Aus Anlass seiner fünfzigjährigen Tätigkeit als Mitarbeiter und Herausgeber des Thieme-Becker Allgemeines Lexikon der bildenden Künstler von der Antike bis zur Gegenwart. E.A. Seemann, Leipzig 1957.

Referanser

Eksterne lenker 
 Henvisning til eftertrykket til Thieme-Becker/Vollmer

Tyskspråklige oppslagsverk
Likestillingssenteret KUN

Likestillingssenteret KUN (tidligere Stiftelsen Kvinneuniversitetet Nord) er et kompetansesenter for likestillingsspørsmål som holder til i Steigen i Nordland og på Kunnskapsparken i Steinkjer. 

Likestillingssenteret KUN ble etablert i 1992 av Nordland fylkeskommune, flere kommuner, organisasjoner og enkeltpersoner. Stiftelsen skiftet navn fra Kvinneuniversitetet Nord til KUN senter for kunnskap og likestilling i 2007, til KUN i 2016 og Likestillingssenteret KUN i 2018.

Likestillingssenteret KUN jobber med alle diskrimineringsgrunnlagene: kjønn, etnisk bakgrunn, klasse, alder, rase, språk, religion, seksuell orientering og nedsatt funksjonsevne. Likestilling er en del av FNs bærekraftsmål, og er et sentralt virkemiddel for å skape et bærekraftig samfunn. Likestillingssenteret KUN anser likestilling ikke bare som et mål i seg selv, men også et verktøy som kan bidra inn i en bærekraftig samfunnsutvikling på lokalt og regionalt nivå, nasjonalt og internasjonalt.

Ledere 
 2004– : Mari Wattum
 1991–2003: Berit Woie Berg

Referanser

Eksterne lenker
 Likestillingssenteret KUNs hjemmeside
Facebook - Instagram - Twitter - Linkedin
Norske stiftelser
Norske likestillingsorganisasjoner
Steigen
Kvinneuniversiteter
Utdanning i Nordland
Slavi Trifonov

Slavi Trifonov (bulgarsk: Слави Трифонов), egentlig Stanislav Todorov Trifonov (Станислав Тодоров Трифонов), (født 18. oktober 1966  i Pleven) er en bulgarsk talk show-vert, underholder, sanger, skuespiller og TV-produsent.

Trifonov har siden 2000 hatt talk showet Slavis show (Шоуто на Слави) på TV-kanalen bTV, et populært timeslangt underholdningsprogram sendt hver ukedag på kveldstid.

Eksterne lenker 
   
 

Programledere
Bulgarske sangere
Bulgarske musikere
Bulgarske skuespillere
TV-produsenter
Komikere
Personer fra Pleven oblast
Fødsler i 1966
Du Mingxin

Du Mingxin (kinesisk: 杜鸣心, pinyin: Dù Míngxīn; født 19. august 1928 i provinsen Hubei i Kina) er en kinesisk komponist kjent for sine verker for ballett, konsert og for en symfonisk pekingopera. 

Han studerte blant annet ved Yucai-skolen i Chongqing. Han flyttet til Shanghai i 1948, der han virket som pianist. Han studerte Tsjaikovski musikkonservatorium i Moskva årene 1954-58, og saluttet seg deretter til Beijing sentralkonservatorium.

Verker i utvalg 
 Samarbeidet om balletten Rød avdeling av kvinner (premiere 1964).
 Havfruen (ballett), med Wu Zuqiang
 Elven Luos guddinne (symfonisk fantasia)
 En fiolinkonsert
 En pianokonsert (Vårens ånd)
 En symfonisk versjon av pekingoperaen Kvinnelige generaler av Yangene, bestilt av  Kinas filharmoniske orkester

Eksterne lenker 
 Foto
 Nixon views Red Detachment of Women
 Kinesiske komponister
 Biografi

Kinesiske komponister
My Fellow Americans

My Fellow Americans er en amerikansk filmkomedie fra 1996 med Jack Lemmon, Dan Aykroyd og James Garner i hovedrollene. Regi er ved Peter Segal.

Handling 
To tidligere amerikanske presidenter, en demokrat og en republikaner, tvinges til å stå sammen mot en felles fiende. Sammen må de legge på flukt gjennom flere delstater.

Om filmen 
Walter Matthau var opprinnelig tiltenkt en av hovedrollene, men måtte trekke seg på grunn av sykdom. Rollen gikk dermed til Garner.

Anmelderne
My Fellow Americans har fått 48% på Rotten Tomatoes (2011). Den amerikanske filmkritikeren Roger Ebert gav den 2,5 av 4 stjerner.

Publikum
Filmen ble ingen stor suksess i USA, hvor den kun innbrakte $22,3 millioner.

Rollebesetning 
 Jack Lemmon......President Russell P. Kramer
 James Garner......President Matt Douglas
 Dan Aykroyd......President William "Bill" Haney
 John Heard......Visepresident Ted Matthews
 Wilford Brimley......Joe Hollis
 Lauren Bacall......Margaret Kramer 
 Sela Ward......Kay Griffin
 Everett McGill......Oberst Paul Tanner 
 Bradley Whitford......Carl Witnaur 
 James Rebhorn......Charlie Reynolds
 Esther Rolle......Rita, the White House Chef
 Jack Kehler......Wayne 
 Edwin Newman.....Som segselv
 Jack Garner.....President Haney's Caddy

Referanser

Eksterne lenker 
 

Filmkomedier fra USA
Filmer fra 1996
Engelskspråklige filmer
E. F. Schumacher

Ernst Friedrich Schumacher (født 16. august 1911, død 4. september 1977) var en internasjonalt kjent økonom og forfatter som fikk stor innflytelse på den framvoksende miljøbevegelsen.  Gjennom bøker som Smått er godt (Small is Beautiful) og Godt Arbeide(Good Work) med flere, og gjennom sitt arbeide for økologisk jordbruk og mellomstegs-teknologi etablerte han en teori og en praksis som fikk store ringvirknnger.

Referanser

Eksterne lenker 
 
  Foredrag om buddhistisk økonomi
  Foredrag om tilpasset teknologi

Britiske økonomer
Tyske økonomer
Statistikere
Personer fra Bonn
Narresepter

Narresepter, -stav, -klubbe eller -kølle er en septerliknende stav eller klubbe som ble båret som et parodisk herskersymbol av narrer i middelalderen, renessansen og barokken og som hadde et miniatyrhode av en narr i den ene enden.

Historikk

Annet 
Narreklubbemorkel (Neolecta vitellina), en liten sopp, har fått navnet sitt fordi formen kan minne om en gammeldags narreklubbe med hode. Dunkjevle (Typha latifolia L.) har på dansk blitt kalt narrekølle og annet.

Se også 
 Slapstick
 Septer
 Marott

Eksterne lenker 
 

Middelalderen
Verdighetstegn
Humor
Ekko (gatemagasin)

Ekko er et gatemagasin som utgis i Bodø og som selges på gata i Bodø og Salten-området av vanskeligstilte personer. Første utgave kom ut 17. august 2011 med et opplag på 5 000, og over 1 000 eksemplarer ble solgt de første to ukene. Fire til seks utgaver skal komme ut per år.

En uavhengig stiftelse med representanter fra Røde Kors og Kirkens Bymisjon står bak magasinet, og ansvarlig redaktør er Ole Martin Larsen.

Referanser  
 

Norske tidsskrifter
Kultur i Bodø
Publikasjoner etablert i 2011
Skogli Helse- og Rehabiliteringssenter

Skogli Helse- og Rehabiliteringssenter AS er et rehabiliteringssenter på Lillehammer. Skogli er en del av spesialisthelsetjenesten og dermed en del av den totale behandlingskjeden innen rehabilitering av pasienter. Skogli Helse- og Rehabiliteringssenter AS ble etablert i 1946 og het da «Skogli Badesanatorium». Skogli eies av Syvendedags Adventistsamfunnet i Norge og er et av de største rehabiliteringssentrene i landet.

Leder for Skogli er Alf Magne Foss, og styreformannen er Dagfinn Møller Nielsen. 

I 2011 har Skogli følgende avtaler innen rehabiliteringsfeltet:
Rehabilitering (somatiske lidelser)
 Brudd og slitasjeskader i skjelett
 Reumatologiske sykdommer (inflammatoriske)
 Følgetilstander etter operasjoner og tilstander i indre organer, unntatt kreft. Herunder også lymfødem
 Hjerneslag
 Hjertesykdommer
 Lungesykdommer
 Kroniske muskel- og bløtdelssmerte og utmattelsestilstander
 Pasienter med komplekst og sammensatt sykdomsbilde (herunder diabetes) med behov for rehabilitering etter behandling/ akutte funksjonstap
 Rehabilitering med arbeid som mål

«Raskere tilbake»
Kroniske muskel- og bløtdelssmerter som er til vesentlig hinder for arbeidslivsdeltagelse
Diagnoseuavhengig rehabiliteringstilbud med vekt på arbeidslivsdeltagelse
Poliklinisk behandling av lettere psykiske lidelser

Eksterne lenker
 Nettpresentasjon

Helse- og sosialtjenester i Innlandet
Adventistene
Etableringer i 1946
Byggverk i Lillehammer
FolkOrg

FolkOrg – organisasjon for folkemusikk og folkedans er en norsk interesseorganisasjon for utøvere av folkemusikk og folkedans og for folk tilknyttet bransjen.

Organisasjonen ble stiftet lørdag 21. november 2009 som en sammenslutning av Landslaget for Spelemenn (LfS) (stiftet 1923) og Norsk Folkemusikk- og Danselag (NFD) (stiftet 1987). FolkOrg er en landsomfattande livssynsnøytral og partipolitisk uavhengig interesseorganisasjon med åpent medlemskap.  Organisasjonen har i dag ca 5000 enkeltmedlemmer og 150 lokale spellemannslag. Organisasjonen har som formål å arbeide for folkemusikken og folkedansen i Norge ved å styrke deres rolle og vilkår i samfunnet. Styreleder er Hilde Reitan. Daglig leder er Linda Dyrnes.

Virksomhet
Organisasjonen driver blant annet disse prosjekta

 Bladet Folkemusikk – det eneste folkemusikkbladet i Norge
 Nettstedet www.folkemusikk.no – felles nettportal for folkemusikkfeltet i Norge
 Landskappleiken – årlig samling og konkurranse i folkemusikk
 Landsfestivalen i gammaldansmusikk – årlig samling og konkurranse for gammaldans i Norge
 Folkelarm – bransjetreff for folke- og verdensmusikk. Inkludert utdeling av Folkelarmprisen
 Årbok for norsk folkemusikk – fagutgivelse om norsk folkemusikk
 INTRO-folk – talentkonkurranse for unge folkemusikere

Eksterne lenker 
 FolkOrgs nettsider

Norsk folkemusikk
Norske kulturorganisasjoner
Norske interesseorganisasjoner
Organisasjoner etablert i 2009
Mario Draghi

Mario Draghi (født 3. september 1947) er en italiensk økonom som var Italias statsminister fra februar 2021 til oktober 2022. Fra 2006 til 2011 ledet Draghi den italienske nasjonalbanken, og han var president i Den europeiske sentralbank fra 2011 til 2019.

Biografi 
Draghi var professor ved Universitetet i Firenze fra 1981 til 1991 og fra 1984 til 1990 direktør i Verdensbanken. Han var direktør for Italias Dipartimento del Tesoro fra 1991 til 2001. Draghi arbeidet som visepresident og direktør for Goldman Sachs i perioden 2002 til 2005. Fra 2006 til 2011 ledet han den italienske nasjonalbanken og var i samme periode leder av Rådet for finansiell stabilitet.

Han var president i Den europeiske sentralbank fra 1. november 2011 til 31. oktober 2019. I samme periode var han leder av Det europeiske råd for systemrisiko. 

Draghi ble i januar 2014 kåret til årets sentralbanksjef for 2013 av CentralBanking.com.

Han ble i februar 2021 bedt av Italias president om å danne ny italiensk regjering. Draghis regjering som ble innsatt 13. februar 2021 besto av politikere fra både høyre- og venstresiden i italiensk politikk og dessuten eksperter. Han trakk seg i juli 2022 etter at koalisjonspartneren Femstjernersbevegelsen unnlot å delta i avstemningen til et forslag om økonomiske støtteordninger i kjølvannet av krigen i Ukraina. Hans regjering fikk dermed et flertall, men Draghi søkte likevel avskjed. Søknaden ble avslått av president Sergio Mattarella. Etter at tre høyreorienterte regjeringspartier ikke ville støtte han i parlamentet 20. juli 2022 søkte Draghi på nytt om avskjed, og søknaden ble denne gang tatt til etterretning av president Mattarella. Han ba Draghis regjering fortsette som forretningsministerium til en ny regjering kunne tiltre. Den 22. oktober 2022 overtok Giorgia Meloni som Italias statsminister.

Referanser

Eksterne lenker 
 Presentasjon på Den europeiske sentralbanks hjemmeside

Italienske statsministre
Italienske økonomer
Italienske professorer
Personer fra Roma
Churchillparken

Churchillparken er en offentlig park i København  oppkalt etter Winston Churchill. Parken ligger ved Frihedsmuseet, Kastellet og den engelske kirken St. Alban's English Church. I parken er det satt opp flere skulpturer, blant annet Stephan Sindings «Valkyrie».

Referanser

Eksterne lenker 
 

Parker i København
Tigerdrømkilden

Tigerdrømkilden () er en kilde og et historisk landemerke i sørvestre Hangzhou i provinsen Zhejiang i Folkerepublikken Kina.

Vannet springer ut fra kvartsitt og ansees som noe av det fineste kildevannet i Kina. Vannet er yndet for tebrygging, som for den lokale spesialitet Longjing-te.

Munken Ji Gong er begravet her.

Referanser

Hangzhou
Kilder
Thilo Sarrazin

Thilo Sarrazin (født 12. februar 1945) er en tysk politiker (SPD), tidligere styremedlem i den tyske sentralbanken. 

Han er forfatter av boken «Deutschland schafft sich ab» (Tyskland avskaffer seg selv).Boken utkom i august 2010 og solgte over 1 millioner eksemplarer i Tyskland. SPD innledet en eksklusjonsprosess mot Sarrazin med grunnlag i rasistiske uttalelser. Saken ble brakt inn for retten. I juli 2019 vant partiet frem i første instans, med sitt krav om å kunne ekskludere Sarrazin.

Referanser 

Tyske politikere
Fødsler i 1945
Karstein Totland

Karstein Jon Totland (født 11. juli 1954) er en norsk lokalpolitiker for Høyre.

Han ble valgt til ordfører i Masfjorden kommune i Hordaland i 2011 og gjenvalgt for en andre periode i 2015.

Referanser

Eksterne lenker 
 Ordførar Karstein Totland. Masfjorden kommune.

Høyre-ordførere i Hordaland
Ordførere i Masfjorden
Personer fra Masfjorden kommune
Fødsler i 1954
Baku Metro

Baku Metro (aserbajdsjansk: Bakı Metropoliteni, i 1967—1991 også Ленин адына Бакы Метрополитени — Lenin adına Bakı Metropoliteni, russisk: Бакинский метрополитен имени В. И. Ленина – V. I. Lenin Baku Metro) er en tunnelbane i Baku, hovedstaden i Aserbajdsjan.

Den åpnet 6. november 1967 – i sovjettiden – og har kjennetegn som kan finnes i de fleste tidligere sovjet-systemer, deriblant svært dype sentrale stasjoner og dekorasjoner som blander tradisjonelle aserbajdsjanske nasjonale motiver med sovjetisk ideologi.

Baku Metro har 27 stasjoner, tre linjer, og en totallengde på 40,3 km. Rundt 608 200 mennesker bruker daglig (222 millioner i året) metroen.

Linjer

Rutenett og dato for åpning

Tidslinje

Se også 
 Liste over stasjoner på Baku Metro

Referanser

Eksterne lenker 
     
 Urbanrail.net - Baku 

 
Etableringer i 1967
Transport i Baku
Konsmo skole

Konsmo skole er ligger på Helle nord for Konsmo sentrum i Audnedal i Lyngdal kommune. I 2011 og 2012 har den 102 elever.

Eksterne lenker 
 http://www.konsmoskole.no 

Barneskoler i Agder
Utdanning i Lyngdal
Audnedal